proxectonos/corpus_dominio_legal_administrativo_tmp huggingface dataset:
RESOLUCIÓN do 4 de novembro de 2014, da Secretaría Xeral da Emigración, pola que se publican as subvencións concedidas ao abeiro da Resolución do 19 de febreiro de 2014 pola que se establecen as bases reguladoras e se convocan as subvencións correspondentes a programas de actuación en favor das comunidades galegas no exterior para o exercicio 2014.
Vicepresidencia e Consellería de Presidencia, Administracións Públicas e Xustiza — III. Outras disposicións — 13/11/2014

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicar no Diario Oficial de Galicia as subvencións concedidas por importe igual ou superior a 3.000 €, con expresión da convocatoria, o programa e o crédito orzamentario a que se imputan, o beneficiario, a cantidade concedida e finalidade ou finalidades da subvención, e así o recolle no artigo 20 da convocatoria de referencia. En consecuencia,
Ordenar a publicación no Diario Oficial de Galicia das subvencións concedidas ás entidades galegas no exterior que figuran no anexo I e anexo II, por importe igual ou superior a 3.000 €, ao abeiro da seguinte convocatoria:
Resolución do 19 de febreiro de 2014, da Secretaría Xeral da Emigración, pola que se establecen as bases reguladoras e se convocan as subvención correspondentes a programas de actuación en favor das entidades galegas no exterior para o exercicio 2014 (Diario Oficial de Galicia núm. 39, do 26 de febreiro).
Crédito orzamentario: 900.000 € con cargo á aplicación 04.30.312C.481.0. Axudas a entidades no ámbito das migracións.
Finalidade:
– Programa 1. Axudas para o financiamento de gastos de funcionamento e proxectos de actividades: contribuír ao financiamento dos gastos correntes ou de funcionamento de carácter periódico en que incorran as comunidades galegas e centros colaboradores que resulten necesarios para o mantemento da súa actividade ordinaria e fomentar a programación cultural e formativa, a edición de publicacións, accións informativas, de participación da mocidade, etc.
– Programa 2. Accións de especial relevancia, promovidas pola entidade solicitante, que teñan como obxectivo a promoción cultural, social ou económica de Galicia ou da propia entidade: contribuír ao financiamento de accións non sometidas a periodicidade que teñan unha especial importancia para a entidade que as promove ou para a promoción cultural, social ou económica de Galicia no ámbito en que estea asentada.
Santiago de Compostela, 4 de novembro de 2014
Programa 1. Axudas para o financiamento de gastos de funcionamento e proxectos de actividades:
Programa 2. Accións de especial relevancia, promovidas pola entidade solicitante, que teñan como obxectivo a promoción cultural, social ou económica de Galicia ou da propia entidade:
RESOLUCIÓN do 4 de novembro de 2014, da Secretaría Xeral da Emigración, pola que se publican as subvencións concedidas ao abeiro da Resolución do 11 de febreiro de 2014 pola que se establecen as bases reguladoras e se convocan as subvencións correspondentes aos programas de apoio infraestrutural e adquisición de equipamentos ás comunidades galegas no exterior para o exercicio 2014.
Vicepresidencia e Consellería de Presidencia, Administracións Públicas e Xustiza — III. Outras disposicións — 13/11/2014

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicar no
Diario Oficial de Galicia
as subvencións concedidas por importe igual ou superior a 3.000 €, con expresión da convocatoria, o programa e o crédito orzamentario a que se imputan, o beneficiario, a cantidade concedida e finalidade ou finalidades da subvención, e así o recolle no artigo 20 da convocatoria de referencia. En consecuencia,
Ordenar a publicación no
Diario Oficial de Galicia
das subvencións concedidas ás entidades galegas no exterior que figuran no anexo I e anexo II, por importe igual ou superior a 3.000 €, ao abeiro da seguinte
Convocatoria: Resolución do 11 de febreiro de 2014, da Secretaría Xeral da Emigración, pola que se establecen as bases reguladoras e se convocan as subvención correspondentes a programas de apoio infraestrutural e adquisición de equipamentos ás comunidades galegas no exterior para o exercicio 2014 (DOG núm. 33, do 18 de febreiro).
Crédito orzamentario: 600.000 € con cargo á aplicación 04.30.312C.781.0. Axudas para conservación, obras, equipamentos e infraestrutura das súas instalacións.
Finalidade:
– Programa A. Axudas para ampliación, reforma, rehabilitación e conservación das súas instalacións e/ou do seu patrimonio cultural: contribuír ao financiamento dos gastos derivados dos investimentos que realicen en obras de ampliación, reforma, rehabilitación, conservación e restauración, destinadas á mellora das súas instalacións e/ou patrimonio cultural.
– Programa B. Axudas para a mellora de dotacións e equipamentos de carácter inventariable: contribuír ao financiamento da adquisición de dotacións e equipamentos que melloren as condicións en que se desenvolvan as actividades asociativas.
Santiago de Compostela, 4 de novembro de 2014
RESOLUCIÓN do 3 de novembro de 2014 pola que se dá publicidade das encomendas de xestión para a execución de obras formalizadas por esta entidade pública durante o exercicio 2014.
Portos de Galicia — III. Outras disposicións — 14/11/2014

En cumprimento do disposto no artigo 8.5 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia (Lofaxga), dáse publicidade á formalización das encomendas de xestión, tramitadas pola entidade pública Portos de Galicia durante o exercicio 2014, para a execución das seguintes obras:
A) Ampliación en punta Preguntoiro da seguridade peonil no bordo portuario de Vilaxoán.
1. Entidade adxudicadora.
a) Organismo: Portos de Galicia.
b) Dependencia que impulsa o expediente: Área de Infraestruturas.
c) Dependencia que tramita o expediente: División de Contratación.
2. Obxecto da encomenda.
Descrición do obxecto: mellora na seguridade peonil do bordo marítimo portuario de Vilaxoán.
3. Valor estimado da encomenda.
26.541,77 euros, IVE excluído.
4. Formalización da encomenda.
a) Data de formalización da orde de execución: 15 de outubro de 2014.
b) Entidade (medio propio da Xunta): Seaga.
c) Nacionalidade: española.
5. Prazo de execución.
Dous (2) meses.
B) Reforzo de bloques do dique de abrigo do porto de Camelle (A Coruña).
1. Entidade adxudicadora.
a) Organismo: Portos de Galicia.
b) Dependencia que impulsa o expediente: Área de Infraestruturas.
c) Dependencia que tramita o expediente: División de Contratación.
2. Obxecto da encomenda.
Descrición do obxecto: reforzo do dique de abrigo mediante bloques de formigón no porto de Camelle (A Coruña).
3. Valor estimado da encomenda.
220.385,91 euros, IVE excluído.
4. Formalización da encomenda.
a) Data de formalización da orde de execución: 21 de outubro de 2014.
b) Entidade (medio propio da Xunta): Tragsa.
c) Nacionalidade: española.
5. Prazo de execución.
Tres (3) meses.
C) Reforzo de noiro do crebaondas no acceso peonil ao porto de Beluso (Pontevedra).
1. Entidade adxudicadora.
a) Organismo: Portos de Galicia.
b) Dependencia que impulsa o expediente: Área de Infraestruturas.
c) Dependencia que tramita o expediente: División de Contratación.
2. Obxecto da encomenda.
Descrición do obxecto: reforzo do noiro do crebaondas no porto de Beluso.
3. Valor estimado da encomenda.
39.344,72 euros, IVE excluído.
4. Formalización da encomenda.
a) Data de formalización da orde de execución: 21 de outubro de 2014.
b) Entidade (medio propio da Xunta): Tragsa.
c) Nacionalidade: española.
5. Prazo de execución.
Un (1) mes.
Santiago de Compostela, 3 de novembro de 2014
RESOLUCIÓN do 4 de novembro de 2014, da Dirección Xeral de Innovación e Xestión da Saúde Pública, pola que se fai pública a celebración dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 14/11/2014

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán aos organismos responsables na Comunidade Autónoma a homologación dos ditos cursos, e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai celebrar.
En consecuencia, anúnciase a celebración dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Estudios Cacumen, de acordo coas seguintes bases:
1. Denominación do curso:
Curso para a capacitación de aplicadores/manipuladores de produtos biocidas. Nivel básico.
2. Entidade organizadora:
Estudios Cacumen (José Ángel Castro Expósito).
3. Datas:
Do 1 ao 4 de decembro de 2014.
4. Lugar de celebración:
5. Número de prazas:
Máximo de 20 alumnos.
6. Dirixido a:
Persoal auxiliar dos servizos de aplicación de biocidas, non clasificados como moi tóxicos, e persoal de establecementos.
7. Criterios de selección:
Por rigorosa orde de recepción de inscricións.
8. Presentación de solicitudes:
Solicitude segundo o modelo do anexo.
9. Programa:
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de superalas, expedirá o certificado correspondente co que poderá solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel básico.
Santiago de Compostela, 4 de novembro de 2014
Entidade organizadora: Estudios Cacumen (José Ángel Castro Expósito).
Datas:
Do 1 ao 4 de decembro de 2014.
Lugar de celebración do curso:
Duración: 20 horas teórico/prácticas e 1 hora de avaliación.
Horario: das 9.00 ás 14.15 horas.
Nº de prazas: máximo de 20 alumnos.
Presentación de solicitudes:
Estudios Cacumen, rúa Tui, nº 24, baixo, 27004 Lugo. Teléfono: 982 24 39 44, fax: 982 28 41 61, e-mail: cacumen@cacumenlugo.com
Data límite de presentación de solicitudes: 17 de novembro de 2014.
Criterio de selección: por rigorosa orde de recepción da solicitude.
ORDE do 30 de outubro de 2014 pola que se designa novo vogal da Comisión Xestora do municipio de Oza–Cesuras.
Vicepresidencia e Consellería de Presidencia, Administracións Públicas e Xustiza — III. Outras disposicións — 14/11/2014

Os municipios de Cesuras e Oza dos Ríos culminaron no ano 2013 un pioneiro procedemento de fusión para constituírense nun único municipio. O devandito proceso rematou coa aprobación do Decreto 83/2013, do 6 de xuño, polo que se aproba a fusión voluntaria dos municipios de Cesuras e Oza dos Ríos e se constitúe o municipio de Oza-Cesuras.
O citado Decreto 83/2013, do 6 de xuño, establece na súa disposición adicional que, mediante orde da Vicepresidencia e Consellería de Presidencia, Administracións Públicas e Xustiza, se procederá ao nomeamento dunha comisión xestora, que se ocupará de rexer e administrar o novo municipio ata as vindeiras eleccións municipais e cuxo número de membros será igual ao de concelleiros segundo a poboación resultante do novo concello.
Mediante a Orde do 7 de xuño de 2013 da Vicepresidencia e Consellería de Presidencia, Administracións Públicas e Xustiza, publicada no Diario Oficial de Galicia nº 109, do 10 de xuño, procedeuse á designación dos membros da Comisión Xestora do municipio fusionado de Oza-Cesuras, que se constituíu no día 14 de xuño de 2013.
A Comisión Xestora, en sesión extraordinaria do 28 de abril de 2014, tomou coñecemento da renuncia presentada por José Antonio Pedreira Manteiga a formar parte da Comisión Xestora e remitiu certificación do acordo á Vicepresidencia e Consellería de Presidencia, Administracións Públicas e Xustiza, para os efectos oportunos.
A seguinte persoa na lista do BNG con dereito a acceder a ser vogal, presentou escrito renunciando a formar parte da Comisión Xestora, do cal tomou coñecemento a mesma comisión na sesión do 30 de xuño de 2014. A seguinte persoa na lista do BNG sería Sagrario Aránzazu Sánchez Varela. Constatouse formalmente que non foi presentado escrito ningún de renuncia ao seu dereito a ser concelleira como membro da lista do BNG nas eleccións ao municipio de Oza nin tampouco renuncia ao seu dereito a ser vogal da Comisión Xestora de Oza-Cesuras.
En consecuencia, no exercicio das facultades outorgadas polo Decreto 72/2013, do 25 de abril, polo que establece a estrutura orgánica da Vicepresidencia e Consellería de Presidencia, Administracións Públicas e Xustiza, de conformidade co disposto polo artigo 39 da Lei 5/1997, do 22 de xullo, reguladora da Administración local de Galicia, e dando cumprimento ao establecido na disposición adicional do Decreto 83/2013, do 6 de xuño, polo que se aproba a fusión voluntaria dos municipios de Cesuras e Oza dos Ríos e se constitúe o municipio de Oza-Cesuras,
Primeiro. Designar como novo membro da Comisión Xestora do municipio de Oza-Cesuras en substitución de José Antonio Pedreira Manteiga a Sagrario Aránzazu Sánchez Varela.
Segundo. Esta orde producirá efectos desde o mesmo día da súa publicación no Diario Oficial de Galicia.
Santiago de Compostela, 30 de outubro de 2014
RESOLUCIÓN do 20 de outubro de 2014, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 10/11/2014

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servicios Sociais, polo que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como, para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán, aos organismos responsables, na Comunidade Autónoma, a homologación dos ditos cursos e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai celebrar.
En consecuencia, anúnciase a celebración dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Consumo e de Agricultura do Ministerio de Agricultura, Pesca e Alimentación, solicitado pola entidade Academia A Mariña, de acordo coas seguintes bases:
1. Denominación do curso:
Curso para a capacitación de aplicadores/manipuladores de produtos biocidas. Nivel básico.
2. Entidade organizadora:
Academia A Mariña.
3. Datas:
Os días 9, 10, 11, 16 e 18 de decembro de 2014.
4. Lugar de celebración:
Academia de ensinanza Newton.
Rúa Rouco Varela, nº 24, baixo.
27800 Vilalba (Lugo).
5. Número de prazas:
Máximo 30 alumnos.
6. Dirixido a:
Todo o persoal auxiliar das empresas que apliquen e/ou manipulen produtos biocidas.
7. Criterios de selección:
Por rigorosa orde de recepción da solicitude de inscrición.
8. Presentación de solicitudes:
Solicitude segundo o modelo do anexo.
9. Programa:
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e en caso de superalas expedirá o certificado correspondente co cal poderá solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel básico.
Santiago de Compostela, 20 de outubro de 2014
RESOLUCIÓN do 29 de outubro de 2014 pola que se lles dá publicidade aos convenios de colaboración subscritos no primeiro e segundo cuadrimestres de 2014.
Instituto Galego de Promoción Económica — III. Outras disposicións — 10/11/2014

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG número 136, do 14 de xullo), establece que as entidades de dereito público vinculadas ou dependentes da Comunidade Autónoma de Galicia deberán publicar cuadrimestralmente no
Diario Oficial de Galicia
unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Único. Facer pública a relación dos convenios subscritos polo Instituto Galego de Promoción Económica nos meses de xaneiro, febreiro, marzo, abril, maio, xuño, xullo e agosto do ano 2014 que se anexa a esta resolución.
Santiago de Compostela, 29 de outubro de 2014
RESOLUCIÓN do 20 de outubro de 2014, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 07/11/2014

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicaranlles aos organismos responsables na Comunidade Autónoma a homologación dos ditos cursos e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Consumo e de Agricultura do Ministerio de Agricultura, Pesca e Alimentación, solicitado pola entidade Academia A Mariña, de acordo coas seguintes bases:
1. Denominación do curso:
Curso para a capacitación de aplicadores/manipuladores de produtos biocidas. Nivel básico.
2. Entidade organizadora:
Academia A Mariña.
3. Datas:
Os días 9, 11, 15, 17 e 18 de decembro de 2014.
4. Lugar de realización:
Academia de Enseñanza Newton, rúa Rouco Varela, 24, baixo, 27800 Vilalba (Lugo).
5. Número de prazas:
Máximo de 30 alumnos.
6. Dirixido a:
Todo o persoal auxiliar das empresas que apliquen e/ou manipulen produtos biocidas.
7. Criterios de selección:
Por rigorosa orde de recepción da solicitude de inscrición.
8. Presentación de solicitudes:
Solicitude segundo o modelo do anexo I.
9. Programa:
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de superalas, expedirá o certificado correspondente, co cal poderán solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel básico.
Santiago de Compostela, 20 de outubro de 2014
RESOLUCIÓN do 27 de outubro de 2014 pola que se ordena a publicación do Acordo do Consello da Xunta de Galicia do 23 de outubro de 2014 polo que se declaran festas de Galicia de interese turístico a Festa do Botelo do Barco de Valdeorras, o Entroido de Maceda e o Belén Electrónico de Begonte.
Axencia Turismo de Galicia — III. Outras disposicións — 04/11/2014

En cumprimento do disposto no artigo 28 do Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico, este organismo dispón que se publique no
Diario Oficial de Galicia
o acordo adoptado polo Consello da Xunta de Galicia na súa reunión do 23 de outubro de 2014 e que a continuación se transcribe:
Declarar festas de Galicia de interese turístico, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico, as seguintes:
– A Festa do Botelo, que se celebra no mes de xaneiro no concello do Barco de Valdeorras (Ourense).
– O Entroido de Maceda, que se celebra coincidindo co Entroido no concello de Maceda (Ourense).
– O Belén Electrónico de Begonte, que se realiza durante os meses de decembro e xaneiro no concello de Begonte (Lugo).
Santiago de Compostela, 27 de outubro de 2014
RESOLUCIÓN do 24 de outubro de 2014 pola que se convoca un curso monográfico sobre transparencia, goberno aberto e Administración pública.
Escola Galega de Administración Pública — III. Outras disposicións — 04/11/2014

Dentro do plan de actividades da Escola Galega de Administración Pública para o ano 2014 e de acordo coas funcións atribuídas pola Lei 4/1987, do 27 de maio, de creación da Escola, e pola Lei 10/1989, do 10 de xullo, de modificación da anterior, convócase, en colaboración co Valedor do Pobo, un curso monográfico sobre transparencia, goberno aberto e Administración pública, conforme as seguintes bases:
1. Obxectivos.
O principal obxectivo deste curso é o estudo e análise da Lei 19/2013, do 9 de decembro, de transparencia, acceso á información pública e bo goberno e a súa implementación nas administracións públicas.
2. Contidos.
Serán tratados, entre outros, os seguintes temas:
– Quen debe controlar a transparencia?
– O acceso a documentos administrativos nas administracións públicas galegas.
– A publicidade activa na actividade da Administración pública.
– Presente e futuro da transparencia: fortalezas e debilidades da regulación actual.
– Para que serve a transparencia? Desmontando o mito.
– Parlamento galego e transparencia.
– A transparencia no nivel comunitario.
– A simplificación das institucións políticas e administrativas.
3. Destinatarios.
Persoal ao servizo das administracións públicas e dos entes institucionais da Comunidade Autónoma, xuristas, universitarios e interesados en xeral.
4. Desenvolvemento.
Lugar: Escola Galega de Administración Pública (EGAP).
Datas: 13 e 14 de novembro de 2014.
Horario:
Día 13 de novembro, das 10.00 ás 14.30 horas e das 16.30 ás 19.30 horas.
Día 14 de novembro, das 9.30 ás 14.30 horas.
Duración: 12 horas lectivas.
5. Número de prazas.
Limitado pola capacidade do local.
6. Inscrición.
As persoas interesadas deberán formalizar a súa inscrición a través da área de matrícula da web da EGAP: https://egap.xunta.es/matricula/
O prazo para inscribirse estará aberto desde o día seguinte ao da publicación desta resolución no Diario Oficial de Galicia ata o 11 de novembro de 2014.
Poderá obterse calquera outra información, das 8.30 ás 14.30 horas, nos teléfonos: 981 54 62 41 e 981 54 62 39.
7. Certificado de asistencia.
Ao final do curso entregarase un certificado de asistencia a aquelas persoas inscritas que participasen asiduamente e sempre que a súa asistencia sexa igual ou superior ao 90 % das horas lectivas programadas. Neste documento aparecerán, de forma expresa, o contido, a carga lectiva, a data, o lugar de realización e o selo oficial da institución.
8. Modificacións e incidencias.
A EGAP reserva para si a facultade de interpretar e de resolver as incidencias que poidan xurdir no desenvolvemento deste curso, así como a facultade de cancelalo se o número de solicitudes non xustifica a súa realización.
Santiago de Compostela, 24 de outubro de 2014
RESOLUCIÓN do 17 de outubro de 2014, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 03/11/2014

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servicios Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como, para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán aos organismos responsables na Comunidade Autónoma a homologación dos ditos cursos e, no seu artigo 9, a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Consumo e de Agricultura do Ministerio de Agricultura, Pesca e Alimentación, solicitado pola entidade Academia A Mariña, de acordo coas seguintes bases:
1. Denominación do curso:
Curso para a capacitación de aplicadores/manipuladores de produtos biocidas. Nivel básico.
2. Entidade organizadora:
Academia A Mariña.
3. Datas:
Os días 17, 19, 20, 25 e 27 de novembro de 2014.
4. Lugar de realización:
Academia de Ensinanza Newton.
Rúa Rouco Varela, nº 24, baixo.
27800 Vilalba (Lugo).
5. Número de prazas:
Máximo 30 alumnos.
6. Dirixido a:
Todo o persoal auxiliar das empresas que apliquen e/ou manipulen produtos biocidas.
7. Criterios de selección:
Por rigorosa orde de recepción da solicitude de inscrición.
8. Presentación de solicitudes:
Solicitude segundo o modelo do anexo.
9. Programa:
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de superalas, expedirá o certificado correspondente, co cal poderá solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel básico.
Santiago de Compostela, 17 de outubro de 2014
RESOLUCIÓN do 9 de outubro de 2014 pola que se crean ficheiros con datos de carácter persoal.
Universidade da Coruña — III. Outras disposicións — 03/11/2014

O artigo 20 da Lei orgánica 15/1999, do 13 de decembro, de protección de datos de carácter persoal, determina que a creación, modificación ou supresión de ficheiros de utilidade pública só poderá facerse mediante disposición xeral publicada no
Boletín Oficial del Estado
ou no diario oficial correspondente.
Na súa virtude, de conformidade co precepto citado,
Primeiro. A creación dos ficheiros con datos de carácter persoal da Universidade da Coruña que figuran no anexo desta disposición.
Segundo. A publicación desta disposición de carácter xeral no
Diario Oficial de Galicia
.
A Coruña, 9 de outubro de 2014
RESOLUCIÓN do 27 de outubro de 2014, da Secretaría Xeral da Emigración, pola que se lles dá publicidade aos convenios de colaboración subscritos por esta secretaría xeral no segundo cuadrimestre de 2014.
Vicepresidencia e Consellería de Presidencia, Administracións Públicas e Xustiza — III. Outras disposicións — 05/11/2014

O artigo 11.1 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia núm. 136, do 14 de xuño), impón a cada consellería ou entidade da Xunta de Galicia a obriga de publicar, no Diario Oficial de Galicia, unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Darlle publicidade á relación dos convenios subscritos pola Secretaría Xeral da Emigración nos meses de maio, xuño, xullo e agosto do ano 2014 que se incorpora como anexo a esta resolución.
Santiago de Compostela, 27 de outubro de 2014
ORDE do 28 de outubro de 2014 pola que se modifica a composición do Consello Social da Universidade de Santiago de Compostela.
Consellería de Cultura, Educación e Ordenación Universitaria — II. Autoridades e persoal — 11/11/2014

Mediante a Orde do 18 de setembro de 2012 (DOG do 27 de setembro) fíxose pública a composición dos consellos sociais das universidades de Santiago de Compostela, A Coruña e Vigo.
A Lei 6/2013, do 13 de xuño, do Sistema Universitario de Galicia, establece que o Consello Social estará integrado por un máximo de trinta e unha persoas.
O artigo 77 da Lei 6/2013, do 13 de xuño, establece que a representación dos intereses sociais no consello social corresponde a personalidades da vida cultural, profesional, económica, laboral ou social. Na representación destes intereses figura, entre outros, un membro designado polas corporacións dos municipios en que se sitúan os campus.
Con data do 28 de outubro de 2014 tivo entrada na Consellería de Cultura, Educación e Ordenación Universitaria un escrito do presidente do Consello Social da Universidade de Santiago de Compostela comunicando a renuncia do membro do Consello Social designado polo Concello de Santiago de Compostela Rebeca Domínguez Iglesias e o nomeamento de Mª José Corral López. De acordo co artigo 79 da citada Lei 6/2013, do 13 de xuño, o mandato do membro substituto estenderase só polo tempo que reste para concluír o do substituído.
Xúntase declaración de non estar incurso nas incompatibilidades sinaladas no artigo 78 da mencionada Lei 6/2013.
O artigo 77.4 da Lei 6/2013, do 13 de xuño, establece que os acordos de designación de membros do consello social seran comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo iso,
Artigo único
Nomear a Mª José Corral López membro do Consello Social da Universidad de Santiago de Compostela, designada polo Concello de Santiago de Compostela, en substitución de Rebeca Domínguez Iglesias.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 28 de outubro de 2014
ORDE do 31 de outubro de 2014 pola que se fai pública a resolución das axudas económicas para o alumnado que realiza formación práctica en centros de traballo, convocadas pola Orde do 13 de maio de 2014.
Consellería de Cultura, Educación e Ordenación Universitaria — III. Outras disposicións — 11/11/2014

Por Orde do 13 de maio de 2014, DOG do 19 de maio, regúlase o procedemento para a concesión das axudas económicas para o alumnado que realiza a formación práctica en centros de traballo durante o ano 2014.
O artigo 10 establece que a Consellería de Cultura, Educación e Ordenación Universitaria publicará o anuncio de exposición das listaxes definitivas das persoas beneficiarias, coa indicación da contía que lle corresponde a cada alumno, no
Diario Oficial de Galicia
.
En virtude do exposto anteriormente,
Primeiro. Anunciar a exposición ao público das listaxes definitivas dos beneficiarios das axudas concedidas correspondentes ao ano 2014, prazo maio, e nas contías que se indican, que estarán expostas no taboleiro de anuncios da Consellería de Cultura, Educación e Ordenación Universitaria, na Consellería de Presidencia, oficina de atención ao cidadán, e nas xefaturas territoriais da Consellería de Cultura, Educación e Ordenación Universitaria.
Segundo. Contra esta resolución, que pon fin á vía administrativa, os interesados poderán interpoñer recurso potestativo de reposición perante a Consellería de Cultura, Educación e Ordenación Universitaria no prazo dun mes contado a partir do día seguinte ao da súa publicación no
Diario Oficial de Galicia
, de acordo co disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, ou ben directamente recurso contencioso-administrativo, no prazo de dous meses, perante a sala do contencioso-administrativo do Tribunal Superior de Xustiza de Galicia, consonte a Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 31 de outubro de 2014
RESOLUCIÓN do 29 de outubro de 2014, da Secretaría Xeral Técnica da Consellería de Economía e Industria, pola que se adxudican as subvencións para a modernización, establecemento de novas fórmulas e medios de comercialización no sector comerciante retallista e artesanal galego (código de procedemento IN201H) convocadas na Orde do 24 de xullo de 2014 (Diario Oficial de Galicia número 145, do 1 de agosto).
Consellería de Economía e Industria — III. Outras disposicións — 12/11/2014

Por Orde do 24 de xullo de 2014 establécense as bases reguladoras para a concesión, en réxime de concorrencia competitiva, de subvencións para a modernización, establecemento de novas fórmulas e medios de comercialización no sector comerciante retallista e artesanal galego, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e procédese á súa convocatoria para o ano 2014 (código de procedemento IN201H).
De conformidade co disposto nas bases da citada orde de convocatoria, vista a proposta de resolución formulada pola Dirección Xeral de Comercio como órgano instrutor, e tendo en conta o informe da comisión de valoración e as dispoñibilidades orzamentarias, esta consellería
Primeiro. Conceder aos beneficiarios que se indican no anexo I as subvencións polos importes que alí se detallan con cargo ás aplicacións orzamentarias 08.02.751A 770.1. e 08.02.751A.781.1.
Segundo. O libramento das subvencións efectuarase unha vez xustificados os investimentos, de conformidade co previsto nos artigos 18 e 19 do anexo I da orde de convocatoria. Todas as actuacións obxecto de subvención deberán estar realizadas na data límite do 24 de novembro de 2014 e debe acreditarse debidamente a súa realización.
Terceiro. A Dirección Xeral de Comercio adoptará as medidas necesarias para a instrución dos correspondentes expedientes de gasto.
Cuarto. A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Quinto. Contra esta resolución, que esgota a vía administrativa, poderá interpoñerse, potestativamente, recurso de reposición perante o conselleiro de Economía e Industria no prazo dun mes, contado a partir do día seguinte ao da publicación desta resolución no Diario Oficial de Galicia, ou directamente recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 29 de outubro de 2014
RESOLUCIÓN do 12 de agosto de 2014 pola que se modifica a distribución entre créditos orzamentarios da Resolución do 8 de maio de 2014 pola que se aproban as bases reguladoras das subvencións aos proxectos dinamizadores das áreas rurais de Galicia para proxectos de equipamentos térmicos de biomasa, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2007-2013, e se anuncia a convocatoria para o ano 2014.
Axencia Galega de Desenvolvemento Rural — III. Outras disposicións — 20/08/2014

A Resolución do 8 de maio de 2014 aproba as bases reguladoras das subvencións aos proxectos dinamizadores das áreas rurais de Galicia para proxectos de equipamentos térmicos de biomasa, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2007-2013, e anuncia a convocatoria para o ano 2014.
O artigo 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, regula a modificación da distribución entre créditos orzamentarios nas subvencións convocadas e establece que, ademais das modificacións que procedan no expediente de gasto, se publicarán nos mesmos medios que a convocatoria.
O artigo 2 da citada resolución prevé a dotación máxima da convocatoria para o ano 2014, e a distribución do crédito segundo a tipoloxía de beneficiario e a súa consignación nas correspondentes aplicacións orzamentarias. Así mesmo, no número 5 dispón que, atendendo ao número de solicitudes presentadas e resoltas por cada tipo de beneficiario, poida redistribuírse o crédito entre os diferentes tipos de beneficiarios co obxecto de cubrir o maior número de actuacións e aproveitar o crédito total dispoñible.
Unha vez rematado o prazo de presentación de solicitudes fixado no artigo 3 da Resolución do 8 de maio de 2014, resulta que na aplicación orzamentaria que soporta o financiamento das actuacións promovidas pola Administración pública autonómica existe un remanente que convén asignar a outras tipoloxías de beneficiarios, co fin de optimizar os recursos dispoñibles para esta convocatoria e cubrir o maior número posible de actuacións subvencionables, baixo a perspectiva da eficiencia na asignación dos recursos públicos.
Tendo en conta o anterior,
Artigo único
Modifícase a distribución entre créditos orzamentarios da Resolución do 8 de maio de 2014 pola que se aproban as bases reguladoras das subvencións aos proxectos dinamizadores das áreas rurais de Galicia para proxectos de equipamentos térmicos de biomasa, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2007-2013, e se anuncia a convocatoria para o ano 2014, nos seguintes termos:
Santiago de Compostela, 12 de agosto de 2014
RESOLUCIÓN do 11 de agosto de 2014 pola que se conceden as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería para o curso académico 2013/14.
Consellería de Cultura, Educación e Ordenación Universitaria — III. Outras disposicións — 20/08/2014

Dada conta das solicitudes presentadas ao abeiro do disposto na Orde do 14 de abril de 2014 pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2013/14, no marco da aplicación orzamentaria 09.10.423A.481.0, dos orzamentos xerais da Comunidade Autónoma de Galicia para o ano 2014 polo importe total de 650.000,00 euros.
E vista a proposta formulada pola comisión avaliadora e elevada a esta secretaría xeral, por conduto da súa presidenta,
1. Outorgar as axudas a favor das asociacións, federacións e confederacións de nais e pais de alumnos/as que a seguir se detallan (anexo).
2. Denegar a axuda ás seguintes ANPAS e declarar a súa desistencia:
• ANPA Cela e Pereiras (CEIP Atín-Cela, Mos) e ANPA do CEIP de Portonovo (CEIP de Portonovo, Sanxenxo) porque presentaron a solicitude da axuda fóra do tempo establecido na orde da convocatoria.
• ANPA Torrecela (CEIP Torre-Cela, Bueu) por non responder ao requirimento de emenda da documentación; e ANPA Outeiro das Penas (CEIP Outeiro das Penas, Redondela) por non atender ao requirimento no prazo establecido e ademais a documentación presentada non repara correctamente os erros ou deficiencias advertidas.
• ANPA CEIP Lamas de Abade porque non pode considerarse que teña a condición de beneficiario que define o artigo 4 da orde, posto que non emprega as formas de xestión do comedor previstas nese artigo.
3. Que se dispoñan os créditos necesarios polos importes e as anualidades que se sinalan na relación anterior, con cargo á aplicación 09.10.423A.481.0 dos orzamentos xerais de gastos da Comunidade Autónoma de Galicia para o ano 2014.
4. Publíquese no
Diario Oficial de Galicia
e na páxina web da consellería e notifíquese esta resolución aos interesados, os cales disporán dun prazo de dez días para a súa aceptación, transcorrido o cal sen que se producise manifestación expresa, entenderase tacitamente aceptada.
Contra esta resolución poderá interpoñerse un recurso potestativo de reposición ante o conselleiro de Cultura, Educación e Ordenación Universitaria no prazo dun mes, a partir do día seguinte a aquel en que se publique no
Diario Oficial de Galicia
, de acordo co establecido na Lei 30/1992, do 26 de novembro, de réxime xurídico das administracións públicas e do procedemento administrativo común, ou ser impugnada directamente ante a xurisdición contencioso-administrativa, no prazo de dous meses, ante o Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 11 de agosto de 2014
ORDE do 28 de xullo de 2014 pola que se nomean vogais do Consello Reitor do organismo autónomo Instituto de Estudos do Territorio.
Consellería de Medio Ambiente, Territorio e Infraestruturas — II. Autoridades e persoal — 11/08/2014

O Decreto 244/2011, do 29 de decembro, polo que se aproban os estatutos do organismo autónomo Instituto de Estudos do Territorio, establece que o Consello Reitor é o órgano colexiado de goberno do Instituto de Estudos do Territorio e está integrado pola Presidencia, a Vicepresidencia, sete vogais e unha secretaría.
O artigo 19 dos estatutos dispón que, entre outros, son vogais do Consello Reitor tres representantes da consellería competente en materia de ambiente, ordenación do territorio e urbanismo, designados/as pola persoa titular daquela consellería, de entre os seus órganos superiores ou de dirección.
En cumprimento do dito precepto, por Orde do 25 de xaneiro de 2012 nomeáronse vogais titulares do Consello Reitor do Instituto de Estudos do Territorioa as persoas titulares da Secretaría Xeral de Ordenación do Territorio e Urbanismo, da Dirección da Axencia Galega de Infraestruturas e de Augas de Galicia.
Os cambios producidos nos titulares da Dirección da Axencia Galega de Infraestruturas e da Dirección de Augas de Galicia, fan necesaria unha nova designación de vogais no Consello Reitor do Instituto de Estudos do Territorio, en substitución dos anteriores.
Por todo isto, consonte as atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia,
1. Deixar sen efecto os nomeamentos, como vogais titulares do Consello Reitor do organismo autónomo Instituto de Estudos do Territorio, dos titulares da Dirección da Axencia Galega de Infraestruturas e de Augas de Galicia, efectuados pola Orde do 25 de xaneiro de 2012.
2. Nomear vogais titulares do Consello Reitor do organismo autónomo Instituto de Estudos do Territorio, en representación da consellería con competencias en materia de ambiente, territorio e infraestruturas, as seguintes persoas:
– Francisco Menéndez Iglesias, director da Axencia Galega de Infraestruturas.
– Gonzalo Mosqueira Martínez, director de Augas de Galicia.
Santiago de Compostela, 28 de xullo de 2014
RESOLUCIÓN do 4 de agosto de 2014, da Secretaría Xeral de Política Lingüística, pola que se adxudican catro prazas para a formación nos lectorados de lingua, literatura e cultura galegas, convocadas mediante a Orde do 13 de maio de 2014, da Consellería de Cultura, Educación e Ordenación Universitaria (ED110B).
Consellería de Cultura, Educación e Ordenación Universitaria — III. Outras disposicións — 08/08/2014

A Orde do 13 de maio de 2014 (DOG núm. 97, do 22 de maio) establece as bases e anuncia a convocatoria –en réxime de concorrencia competitiva e con sometemento aos principios de publicidade, obxectividade, transparencia, igualdade, mérito e capacidade– de catro prazas para a formación nos lectorados de lingua, literatura e cultura galegas nos centros de estudos galegos localizados noutras tantas universidades españolas e estranxeiras.
Logo de ver a proposta de resolución definitiva de adxudicación das ditas prazas para a formación, así como a certificación, acompañadas ambas as dúas da acta da comisión de valoración constituída ao abeiro do artigo 11 da antedita Orde do 13 de maio de 2014, remitidas, na súa condición de titular do órgano instrutor e presidenta da comisión de valoración, pola subdirectora xeral de Política Lingüística, este secretario xeral, en uso das facultades que, en virtude da disposición adicional única da mencionada Orde do 13 de maio de 2014, lle son expresamente delegadas,
Artigo 1. Aprobar definitivamente a relación de admitidos que se especifican no anexo I, con indicación da orde de preferencia dos destinos solicitados polos candidatos presentados.
Artigo 2. Aprobar definitivamente a relación de excluídos que se especifican no anexo II, con indicación da causa que orixina a súa exclusión, e aceptar definitivamente a desistencia da súa solicitude respecto das persoas que se relacionan no anexo III, con indicación da causa que a orixina.
Artigo 3. Adxudicar as prazas para a formación nos lectorados de lingua, literatura e cultura galegas dos centros de estudos galegos localizados nas universidades que se especifican e coas condicións establecidas na orde da convocatoria ás persoas relacionadas no anexo IV.
Artigo 4. Contra esta resolución, que lle pon fin á vía administrativa, os/as interesados/as poderán interpoñer recurso potestativo de reposición perante o/a titular da Secretaría Xeral de Política Lingüística, no prazo dun mes, que se contará a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo perante o Tribunal Superior de Xustiza de Galicia, no prazo de dous meses, contados a partir do día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 4 de agosto de 2014